Kauneus ja rosot vaihtelevat moni-ilmeisessä katukuvassa. Ateenan must see -kohteieden ykkönen on eittämättä Akropolis-kukkula, jota katsellessa on vaikea välttyä pohtimasta länsimaisen kulttuurin vaiheikasta historiaa, suuria kysymyksiä sekä päiviä jolloin itse Sokrates kulki Ateenan kujia.
Ateenan kaupungissa elää noin 664 000 ihmistä. Kaupungin ilmasto on välimerelliseen tapaan kesäisin kuumaa ja kuivaa ja talvet leutoja ja kosteita. Kuumin ajanjakso ajoittuu tavallisesti heinä-elokuulle jolloin mittari pysyttelee 30 asteen yläpuolella. Keväällä touko-kesäkuussa ja syksyllä syys-lokakuussa on monen mielestä ihanteellisinta aikaa matkustaa kaupunkiin, jolloin ilmasto on juuri sopivan lämmintä, ei liian kuumaa.
Ateenassa löytyy historiallisten nähtävyyksien lisäksi myös paljon muuta näettävää ja koettavaa. Kaupungissa on vilkas yöelämä, hyvät ostosmahdollisuudet ja lukematon määrä erinomaisia ravintoloita ja baareja. Maista ainakin gyrosta! Päiväretkikohteita etsivälle etenkin lähialueen ihanat saaret ovat suositeltavia elämyksiä ja etenkin kesäkaudella niihin kulkee paljon lautta ja katamaraaniyhteyksiä Pireuksen satamasta.